Կեղտ (ֆիլմ)

Կեղտ (), ֆիլմը ռեժիսոր Ջոն Ս. Բրեյդի կրիմինալ տրագիկոմեդիան է՝ նկարահանված Իրվին Ուելշի «Կեղտ» վեպի հիման վրա։ Համաշխարհային պրեմիերան տեղի է ունեցել 2013 թվականի սեպտեմբերի 16-ին։ Ֆիլմը պատմում է Էդինբուրգում աշխատող մի քննիչի մասին, ով ցանկանում է պաշտոնի բարձրացում ու որին հանձնարարվել է մի ուսանողի սպանության հետաքննությունը։ Սակայն անձնական կյանքում ունեցած խնդիրների պատճառով ֆիլմի հերոսը չի կարողանում հետաքննությունն իրականացնել՝ հայտնվելով նոր արկածների մեջ։

Ֆիլմը նկարահանված է Իրվին Ուելշի համանուն վեպի հիման վրա, որը մեկ այլ հայտնի ֆիլմի համար սցենար ծառայած «Ասեղի վրա» հայտնի վեպի անուղղակի շարունակությունն է։ Ինչպես «Ասեղի վրան», այնպես էլ «Կեղտը» պատմում են մարդկանց մասին, ովքեր հայտնվել են «ներքևում», ունեն կախվածություն թմրանյութերից։ Միաժամանակ «Կեղտ» ֆիլմն իր դերասանական պրոֆեսիոնալ կազմի, ինչպես նաև բավական ակտիվ ու դինամիկ զարգացման շնորհիվ չի թողնում ձանձրանալ։ Ֆիլմի հերոսի արկածներն սկզբում շատ համահունչ են ՄաքԷվոյի աստղային մաչոյի կերպարին։ Ֆիլմի բանալին բացահայտվում է միայն ֆիլմի վերջում։

Ֆիլմի ամենահայտնի սաունդթրեքներից մեկը Radiohead խմբի հայտնի Creep երգի վերամշակումն է Քլինթ Մանսելի կողմից ()։

Ֆիլմի վարկանիշը հայտնի www.imdb.com կայքի վարկանիշով կազմում է 7.5 միավոր հնարավոր 10-ից։

Ծանոթագրություններ

Արտաքին հղումներ 
 «Կեղտ» ֆիլմի մասին kinopoisk կայքում
 Ֆիլմի թրեյլերը ՅուԹուբում

Շոտլանդական ֆիլմեր
2013 ֆիլմեր
Բրիտանական ֆիլմեր
Գրական ստեղծագործությունների էկրանավորումներ
Անգլերեն ֆիլմեր
Ֆիլմեր ոստիկանների մասին
Lionsgate ֆիլմեր
Բրիտանական վեպերի էկրանավորումներ
Ֆիլմեր թմրանյութերի մասին
Բրիտանական դրամա ֆիլմեր
Բրիտանական կինոկատակերգություններ
Բրիտանական քրեական ֆիլմեր